Vita:Linux

message: Ez a lap régóta csonk, nagy része nincs lefordítva. Indokolatlannak éreztem, miért külön csonk (nem kész szócikk!) a Linux kernel, amelynek tartalma átkerült ide. Szerintem két csonknál jobb az egy, ezért szerintem a Linux kernel törlendő.
--Millisits
Elég régi vitabejegyzés, viszont kardoskodnék a Linux-kernel megtartásáért, a két téma különbözik. Ebbe elkezdtem írogatni ami eszembe jutott és találtam hozzá anyagot, hátha valaki kedvet kap rajtam kívül is a pofozására.
--User:Fiber, ⇔ 2006. május 4., 07:01 (CEST)
Szerintem mind a linux kernel, mind a linux története, mind pedig a "Linux" három különböző téma, és három különböző cikkbe való. Egyelőre nem akarok ilyen brutális változtatásokat csinálni, de legszívesebben most azonnal kiszedném az összes csonkot és disambigot és a három cikk tartalmát kölcsönösen optimalizáltan átrendezgetném.
Horváth Mákos Péter 2007. január 8., 03:07 (CET)
replies: text: Ha jobb lesz a végeredmény: bátran! – Glanthor ※ 2007. január 10., 18:21 (CET)
thread_title: csonk

message: Helló, mindenki! Szerintetek az MS-DOS története tényleg idetartozik? Van külön DOS topik, ahol jól jönne, itt viszont off-topik. NevemTeve 2007. november 19., 10:32 (CET)
thread_title: ms-dos

message: Gyerekségnek tartom egy ilyen cikkben nemzeti hovatartozását imigyen kiemelni: ...Linus Torvalds, svéd kisebbséghez tartozó finnországi informatikus...; különös tekintettel arra, hogy önálló szócikk szól róla. (Nehogy már lefinnezze valaki!). OsvátA Palackposta 2009. május 1., 08:38 (CEST)
replies: text: Javítottam. – rudi vita 2009. május 1., 11:10 (CEST)
Hello, a svéd kissebbséges dolgot ha jól emlékszem én írtam be. Linus van annyira jelentős személyiség az informatikában, hogy ne terjedjen róla egy ilyen téves infó. Ellenben a finnországi egyetemista már jó, mert nem vezet félre. Gyuszk
thread_title:  Gyerekség 

message: :Lecseréltem a cikkben ezt a szakszerűtlen szöveget. "Eleinte senki sem regisztrálta ezt a nevet, de 1994. augusztus 15-én  levédette, majd a jogdíj fizetését követelte a Linux disztribúciók fejlesztőitől. 1996-ban Torvalds és néhány érintett szervezet beperelte, és kérték, hogy a név legyen Linus Torvalds tulajdona."--Linkoman vita 2009. május 11., 13:12 (CEST)
thread_title: Védjegy

message: Valami nem stimmel, mert e szócikk szerint a Red Hat 7.1 fejlesztése is 2009 USD, és a Debian 4.0 fejlesztése is 2009 USD, de forintra más értékeket kapott! Debian: "melynek kifejlesztése hagyományos módszerekkel 7,37 milliárd dollárba (2009 USD) került volna"; Red Hat: "az körülbelül 1,34 milliárd dollárba (2009 USD) kerülne az Egyesült Államokban". Axaard vita 2009. december 31., 13:14 (CET)
Ne haragudj, ha kérdem, de milyen források alapján állítod ezt? Szalakóta vita 2009. december 31., 16:00 (CET)
replies: text: Nem én állítom, a szócikkben szerepel ez. A Jogi kérdések, informatika alrészben. Axaard vita 2010. január 2., 19:36 (CET)
replies: text: :Megnéztem, a szövegek így néznek ki:
Egy 2001-es Red Hat Linux 7.1-ről készült tanulmány szerint a disztribúció 30 millió sornyi kódot tartalmazott. A COCOMO segítségével kiszámították, hogy körülbelül ennek létrehozása egy embernek 8000 évbe telne, és ha ezt hagyományos, módszerrel egy kereskedelmi cég fejlesztené, az körülbelül 1,34 milliárd dollárba (2009 USD) kerülne az Egyesült Államokban.[33] 
Egy későbbi tanulmány ugyanezzel a módszerrel vizsgálta a Debian GNU/Linux 4.0-t. Ez a disztribúció közel 283 millió sornyi kódot tartalmazott, melynek kifejlesztése hagyományos módszerekkel 7,37 milliárd dollárba (2009 USD) került volna.[34]

text: :Itt a (2009 USD) azt jelenti, hogy az adott pénzösszeg 2009-ben hány amerikai dollárnak felelt meg. Tehát a 2009 nem ár, a 2009 évszám. Szalakóta vita 2010. január 2., 21:33 (CET)
replies: text: ::Igaz, bocsánat, nagyon benéztem. Legközelebb többször is átolvasom, mielőtt vitatok valamit. De szerintem a 2009 USD közé még így is elkélne egy vessző, de nem vagyok egy nyelvész... Axaard vita 2010. január 2., 22:55 (CET)
replies: text: :::Átírtam közérthetőbbre. Szalakóta vita 2010. január 3., 19:26 (CET)
thread_title: Értékek

message: Ez a felírat olvasható az Ubuntu-t illusztráló kép alatt: "Az egyik legnépszerűbb Linux-disztribúció: Ubuntu 9.10 (Intrepid Ibex)"
A képen valóban az Intrepid Ibex látható, viszont az a 8.10-es verziónevet viseli. Apró hiba, viszont szembetűnő.  2011. január 26., 02:36 
Javítottam. misibacsi*üzenet 2011. január 26., 18:54 (CET)
thread_title:  Pontatlan képaláírás 

message: Ne haragudjatok, de egy kis elfogultságot érzek egy disztró irányában. Ha egy hazai disztróról lenne szó, akkor még meg is érteném ezt a részrehajlást, de sajnos nem erről van szó. Mielőtt valaki azzal indokolná, hogy azért van, mert az Ubuntu a legnépszerűbb disztró kérem nézzen rá a lap angol és német nyelvű változatára. Az Ubuntu szó előfordulási aránya a cikkben:
- Magyar: 12
- Német: 4
- Angol: 1
Jómagam az egyik hazai disztró fejlesztője vagyok, ezért a hazai Linux fejlesztők nevében kérném a tisztelt szerkesztőktől, hogy a cikket ne silányitsák mégjobban egyetlen disztróról (Ubuntu) való ömlengéssé. Sőt örömmel vennénk, ha a felesleges említéseknél támogatnák néhány eltávolítást, hogy az angol vagy német nyelvű változathoz hasonló legyen az arány. 
Azt, hogy a tisztelt szerkesztők mennyire támogatják a hazai fejlesztéseket, a saját lelkiismeretükre bízom. Köszönöm, hogy meghallgattátok a véleményem.
--H Miki vita 2011. február 25., 15:23 (CET)
replies: text: Ha egyoldalúnak érzed a cikket, nyugodtan szerkeszd át! WP:BSZ. A disztribúciókat lehetne külön szakaszban felsorolni. Azt nehéz lenne tagadni, hogy az Ubuntu ezek között az egyik legelterjedtebb. misibacsi*üzenet 2011. február 26., 10:39 (CET)

text: Természetesen szerkesztettem rajta és még fogok is szerkeszteni, például az UHU is megérdemelne kicsivel több említést. Sőt valami ilyesmi szakaszt se ártana írni: "A hazai linux fejlesztés története" vagy valami hasonló. Azt nem tagadom, hogy az Ubuntu nagyon népszerű, viszont az tény, hogy az angol és német nyelvű cikkekben ennek ellenére se vitték tulzásba az emlegetését. Sőt szerintem egyáltalán nem kellene a hazai disztróknál többször említeni, mivel utóbbiaknak ez elég nagy kárt okoz. Az Ubuntut nem kell félteni, ha egy szó se esne itt róla, akkor is megőrizné a népszerűségét. Sajnos a blackPanther és részben az UHU legfőbb gondját pont az okozza, hogy mindenhol erősen elnyomja őket az Ubuntu, így az új felhasználónak szinte esélye sincs megismerkedni egy hazai fejlesztésű disztróval és annak előnyeivel. Idehaza annyira erősen nyomják mindenhol az Ubuntu reklámot, hogy a blackPanther OS külföldön már népszerűbb, mint idehaza, annak ellenére, hogy a hazai igényekhez készült. Az UHU pedig már labdába se tud rúgni, sajnos nekik elég reménytelen a helyzetük.--H Miki vita 2011. február 26., 19:38 (CET)
-- mato_peter vita 2011. július 10., 10:30 (CEST)

text: Ugye nem komoly, hogy egy ilyen alacsony felhasználószámú Linux disztró ilyen komoly hangsúlyt kap pusztán azért, mert a készítője ilyen lelkesen marketingeli a saját kis projektjét? Egy friss hazai szavazás szerint a BP lényegében nincs is. HUP olvasók választása díj szavazás Megnéztem az angol nyelvű lapot, jelenleg említi, hogy a Linuxhoz disztribúciókban lehet hozzájutni, és megemlíti a valóban legnagyobbakat. Az, hogy a magyar oldalon a BP ekkora hangsúlyt kap, egyszerű félrevezetés, jó lenne a helyére tenni a dolgokat. Ha már disztrók vannak említve, akkor jó lenne a Distrowatch vagy a HUP szavazás alapján kellene. Ha az Ubunturól van kép vagy említve van, az helyén van, mert az messze a legnépszerűbb disztró. De ha ez zavaró valakinek, akkor inkább legyen link a Distrowatch-ra.
replies: text: :A magyar fejlesztésű Linuxokat külön csokorba kell gyűjteni, és a legnagyobbakat is fel kell sorolni, és lehet linkelni a Distrowatchra is, és a HUP szavazást is meg lehetne említeni. Egyébként a BP már tényleg elhalófélben van, most gyűjtögetik a pénzt az újabb kiadásra. Szerkessz bátran! Szalakóta vita 2011. július 10., 15:10 (CEST)
thread_title:  Elfogultság 

message: Nem akarok senkit se megbántani, de szerintem van a listában néhány kakukktojás. Pl az SKL egy remasterelt disztró, ilyen alapon még legalább 200 disztrót lehetne felsorolni. Esetleg komprumisszumként egy külön csoportba lehetne tenni őket. Várom a véleményeteket.
--H Miki vita 2011. február 25., 21:43 (CET)
Definiálni kell a remastert, és leírni, hogy ez a nemtudommi disztribúció egy remastere. Szalakóta vita 2011. február 26., 17:42 (CET)
Rendben, amint lesz időm megcsinálom. Egyébként fork néven lehet hogy ismerősebb a dolog. Például a blackPanther CE és az Exton Black nevű disztrók a blackPanther OS forkjai. Nagyjából az a lényeg, hogy magában a rendszerben nagy változtatásokat nem tesznek a fork készítői, csupán bizonyos igényekhez alakítják őket. A blackPanther CE egy felhasználói igényekhez igazított fork (pl KDE helyett LXDE az alapértelmezett grafikus felület), az Exton Black pedig a blackPanther OS svéd nyelvre honosított változata. Mint az ebből is látható a forkok nem nevezhetők teljesen önálló disztrónak, hiszen ilyen alapon minden honosítást külön disztrónak kellene tekinteni és lenne legalább 200 magyar fejlesztésűnek mondott disztró.--H Miki vita 2011. február 26., 20:05 (CET)
thread_title:  Magyar fejlesztésű disztribúciók 

message: Feltétlenül szükség van ennyiszer linkelni Tux képét a szócikkben? Az infóboxba kétszer is be van illesztve, alatta pedig egyből újra megjelenik. Annyian vannak, szinte már egy pingvin hadsereget alkotnak. – 178.164.135.89 (vita) 2017. január 14., 19:49 (CET)
thread_title:  Tux-hadsereg 

message: A cikkben nem láttam magyar nyelvű könyvet. Ez számomra érthetően írt könyv. Partmoso vita 2017. december 10., 17:56 (CET)
thread_title:  Emmett Dulaney: Linux tantusz könyvek 7 az 1-ben Panem 2016. ISBN 978-615 5186-46-2